«Հին շենքը վերակառուցելը կախված է այդ շենքի վիճակից, բայց, որպես կանոն, այն միշտ ավելի մեծ գլխացավանք է բերում: Օրինակ` «Երևան մոլը», որը նախկինում մեքենաշինական գործարան է եղել, «Արխանգել» ճարտարապետական թիմը վերակառուցելիս մեծ դժվարությունների առաջ կանգնեց: Նույնիսկ մի պահ առաջարկվեց պարզապես պայթեցնել շենքը և նորը կառուցել: Շատ դեպքերում հին շենքերը հնարավոր չէ վերակառուցել, օրինակ` եթե բաց մետաղական կոնստրուկցիաներ կան, որոնք շատ հին են ու քայքայվում են, պետք է քանդել այն»,-ասում է Մեսրոպ Անդրիասյանը: